MUNICIPIUL  CRAIOVA  
CONSILIUL LOCAL AL MUNICIPIULUI CRAIOVA                      

HOTĂRÂREA  NR. 423
Consiliul Local al Municipiului Craiova, întrunit în şedinţa ordinară din data de 30.09.2009;

Având în vedere raportul nr. 112956/2009 întocmit de Direcţia Patrimoniu prin care se propune scoaterea la licitaţie, în vederea închirierii, a 53 spaţii-boxă  care aparţin domeniului public al municipiului Craiova, situate în Piaţa Chiriac şi rapoartele comisiilor de specialitate ale Consiliului Local al Municipiului Craiova nr.323, 324, 327, 328, 329/2009; 
În conformitate cu prevederile Legii nr.213/1998, privind proprietatea publică şi regimul juridic al acesteia, modificată şi completată şi Ordonanţa de Urgenţă a Guvernului nr. 54/2006 privind regimul contractelor de concesiune de bunuri proprietate publică;

În temeiul art.36, alin.2, lit. c coroborat cu alin.5, lit. a, art.123, alin.1, art.45, alin.3 şi art.61 alin.2 din Legea nr.215/2001, republicată, privind administraţia publică locală;

HOTĂRĂŞTE:
Art.1. Se aprobă scoaterea la licitaţie, în vederea închirierii, pe o perioadă de 3 ani, a 53 spaţii-boxă  care aparţin domeniului public al municipiului Craiova,  situate în Piaţa Chiriac, identificate conform anexei nr.1 care face parte integrantă din prezenta hotărâre.
Art.2. Se aprobă Caietul de sarcini în vederea închirierii bunurilor identificate la art. 1, conform anexei nr. 2 care face parte integrantă din prezenta hotărâre.
Art.3.  Preţul minim de pornire al licitaţiei este stabilit prin Hotărârea Consiliului Local al Municipiului Craiova nr. 263/2008, republicată.
Art.4. Se împuterniceşte directorul Serviciului Public Administraţia Pieţelor şi Târgurilor  Craiova să desemneze comisia de evaluare a ofertelor şi să semneze contractele de închiriere.
Art.5. Serviciului Public Administraţia Pieţelor  şi Târgurilor Craiova, îi revine cota parte de 50% din chiria încasată pentru închirierea spaţiilor prevăzute la art.1, iar cota parte de 50% revine Consiliului Local al Municipiului Craiova.
  Art.6. Primarul Municipiului Craiova, prin aparatul de specialitate: Serviciul Administraţie Publică Locală, Direcţia Patrimoniu, Direcţia Economico- Financiară şi Serviciul Public Administraţia Pieţelor şi Târgurilor Craiova  vor aduce la îndeplinire prevederile prezentei hotărâri.
	PREŞEDINTE DE ŞEDINŢĂ,
	CONTRASEMNEAZĂ,

	
	SECRETAR,

	Teodor Nicuşor SAS
	Nicoleta MIULESCU



